**Bestyrelsesmøde Frederikshavn Gymnasium**

**Tirsdag d. 8. november 2022 kl. 16.00 – 18.30**

**Referat**

Deltagere: Christine Lunde (CL), Anette Nedermark (AN), Sara Priscilla Møller (SPM), Laust Wallentin Jørgensen (LWJ), Søren Brunsholt Andersen (BA), Michael H. Olesen (Mi), Thomas Svane Christensen (TS) og Per Høberg (Pe).

Mai-Britt Bøjstrup (MB) deltager under pkt. 1-5.

Afbud fra: Birgit Hansen (BH), Thomas Leander (TL), Louise Pape-Haugaard (LP)
Næstformanden (CL) leder mødet i formandens fravær.

|  |
| --- |
| **1. Godkendelse af dagsorden**  |
| **Sagsfremstilling** | Der indstilles til, at bestyrelsen godkender mødets dagsorden. Ønsker om underpunkter til pkt. 10 kan med fordel meddeles på dette punkt. |
| **Beslutning** | Dagsordenen godkendt |

|  |
| --- |
| **2. Underskrivelse af referat og beslutninger fra sidste bestyrelsesmøde (5 min)** |
| **Sagsfremstilling** | Referatet fra sidste møde er godkendt (jf. godkendelsesprocessen). Referatet vil blive sendt rundt til underskrift + underskrivelse af endelig vedtægt og forretningsorden, der blev behandlet og godkendt på sidste møde. |
| **Beslutning** | Bestyrelsen underskrev referatet fra seneste møde, den ændrede vedtægt for Frederikshavn Gymnasium samt forretningsordenen. |

|  |
| --- |
| **3. Budgetopfølgning 3. kvartal (15 min)** |
| **Sagsfremstilling** | Økonomisk status ud fra budgetopfølgningen pr. 31/9 2022 (bilag 1). MB gennemgår kort de forskellige budgetposter og TS supplerer og redegør for udvikling og perspektiver. Bestyrelsen kan stille spørgsmål under og efter gennemgangen. |
| **Orientering** | MB orienterede om budgetopfølgningen efter 3. kvartal.Indtægter- tilskudsindtægterne ligger ”spot on” i forhold til budgettet- De øvrige indtægter er større end budgetteret, hvilket især skyldes øgede SPS indtægter samt øgede indtægter fra den statslige kompetencefond.- De finansielle indtægter er ligeledes større end budgetteret grundet bestyrelsens beslutning om obligationssalg.Udgifter-Lønudgiften ligger stort set som budgetteret-Udgiften på bygningsdriften skyldes især investering i bl.a. idrætssale og naturvidenskabelige lokaler.-Udgiften på rengøring og forbrugsudgifter skyldes prisstigninger.-Vedr. kurser og efteruddannelse er budgettet overskredet, hvilket skyldes mange udviklingsaktiviteter. Alt i alt udviser budgetopfølgningen et underskud på ca. 500.000 kroner, hvilket er i overensstemmelse med forventningen. TS uddyber, at man ”med åbne øjne” har styret mod et mindre underskud, bl.a. grundet sidste regnskabsår store overskud.Der blev spurgt til prognosen for 4. kvartal. TS og MB svarede, at underskuddet for 2022 forventes at lande på 300.000 – 400.000 kroner. Udgifterne til jubilæumsreception og -fest kommer med i 4. kvartal. |

|  |
| --- |
| **4. Placering af likviditet (30 min)** |
| **Sagsfremstilling** | Som følge af den aktuelle udvikling på de finansielle markeder blev ledelsen bedt om at undersøge mulighederne for placering af likviditet ift. investering eller lånindfrielse på det seneste bestyrelsesmøde. Vedlagt denne dagsorden er en oversigt over gymnasiets aktuelle lån og de seneste års likviditetsoverblik. (bilag 2a). MB og TS redegør for dialogen med relevante banker/rådgivere og de muligheder, der viser sig, er skitseret i vedlagte, udvalgte beslutningsscenarier (bilag 2b). Bestyrelsen bedes ud fra redegørelsen og de opstillede beslutningsmuligheder tage stilling til, hvordan gymnasiets overskudslikviditet håndteres bedst muligt og i overensstemmelse med bestyrelsens finansielle strategi (Bilag 2c). |
| **Beslutning** | Ledelsen blev på seneste bestyrelsesmøde bedt om at tilvejebringe et overblik og skolens finansielle forpligtelser (lån), samt søge rådgivning vedr. håndtering af likviditeten.Der har været gennemført et møde med vores nuværende pengeinstitut Spar Nord, samt et møde med et andet pengeinstitut (Jyske Bank), som har specialiseret sig i uddannelsesinstitutioner.Skolens nuværende likviditet står på bankkonto i Danske Bank til en rente på 0%TS præsenterede bilag 2 – overblik over likviditet og låneoversigt.For at overholde bestemmelserne i skolens finansielle strategi er der ca. 3,6 mio kr. som kan investeres (således at vi opretholder en likviditet, som svarer til forpligtelsen på en måneds lønninger). Der er opstillet tre scenarier:* **Lånindfrielse***Vores lån har en restgæld på 6,7 mio kr. og variabel rente, som forventes at ligge på 2,5% medio 2023.*
* **Investering i obligationer***Spar Nord anbefaler køb af obligationer (låst i 2 år). Kreditforeningsobligationer er typisk ret sikre.*
* **Indlån (nu med positive renter)***Der blev orienteret om de renter, vi er blevet tilbudt.*

Der blev foreslået et fjerde scenarie, nemlig investering i bygningsmassen med henblik på besparelser i f.eks. forbrugsudgifter.Bestyrelsen drøftede de opstillede scenarier.Der var i bestyrelsen enighed om scenarie 3 (indlån) med mulighed for fortsatte, fremtidige investeringer i bygningsmassen.De fraværende bestyrelsesmøder får høringsret på beslutningen, inden den endeligt stadfæstes.I de kommende måneder kigger ledelsen nærmere på mulige energiforbedrende tiltag med muligt afkast. Når der forelægger et oplæg, fremlægges dette i bestyrelsen. Punkt 9.2 i skolens finansielle strategi ændres til vedtagelse på næste bestyrelsesmøde.Bestyrelsen bad ledelsen flytte vores indlån til Jyske Bank. |

|  |
| --- |
| **5. Behandling af 1. udkast til budget 2023 (30 min)** |
| **Sagsfremstilling** | TS gennemgår sammen med MB og Pe forudsætningerne i 1. udkast til budget 2023 (bilag 3). Bestyrelsen har mulighed for at spørge ind til prioriteringer og konsekvenser i forhold til 1. udkast. Dernæst skal bestyrelsen beslutte, i hvilken grad udkastet forventes justeret til den endelige vedtagelse på bestyrelsesmødet i december. |
| **Beslutning** | TS gennemgik hovedforudsætningerne i budgettet.Indtægter-I indtægtsbudgettet er forudsætningen fastsat til 6 stx-klasser, 1 hf-klasse og 1 maritim hf klasse.-Der er budgetteret med en relativt stor stigning i indtægter fra SPS midler-Der er budgetteret med et mindre fald i udlejningsindtægterne ift. aktivitetsniveau. Udgifter-Der er i lønbudgettet forudsat en uændret planlægning af lærerforberedelse og en uændret løn buffer.Der er budgetteret med samlet set en klasse mindre (nedgang på ca. 2 årsværk)-Der er budgetteret med stigende udgifter til f.eks. abonnementer, forbrugsudgifter, rengøring.-En stor del af driftsudgifterne kan påvirkes meget minimalt. Derfor er vi nødt til at beskære visse budgetposter en smule i forhold til tidligere år:Bl.a.: undervisningsmidler, elevaktiviteter, IT-indkøb, markedsføring. Samlet er udkastet til budgettet for 2023 et 0-budget.Bestyrelsen drøftede budgetudkastet, stillede uddybende spørgsmål og tilsluttede sig hovedlinjerne i budgetudkastet (besluttes endeligt på næstkommende bestyrelsesmøde). |

|  |
| --- |
| **6. Fra personale og elevråd (30 min)** |
| **Sagsfremstilling** | Personale- og elevrepræsentanterne fortæller, hvad de oplever, der rører sig på gymnasiet. Repræsentanterne redegør for henholdsvis personalets og elevernes trivsel.  |
| **Orientering** | Lærerne: Opfølgningen på personalets APV er godt i gang. Der er gang i drøftelser om ad hoc opgaver, sekundærrejser i 3.g (hvor alle elever kan komme på tur, samtidig med at de lærere, som rejser, er lærere, der aktivt ønsker det).Der er pæn stemning i lærerkollegiet, om end travlt.Elevrådet: Arbejder p.t. på konceptet ”Fem fede dage” i november med fokus på bæredygtighed. Onsdag i uge 45 er f.eks. udnævnt til ”off-dag”, hvor de elektriske hjælpemidler lukkes ude.Der arbejdes også på en ”fremtidsplan” for elevrådets indsatsområder.Der arbejdes kontinuerligt på elevrådets synlighed på skolen, hvilket også omfatter elevrådet instagram-profil.TAP: Der er nok at se til, skruen er i vandet. Ikke større nye ting at berette om siden sidst.Efter at Leif gik på pension pr. 1/9, er der ansat en ny pedel (Kenneth), som har fået en rigtig god start på skolen. |

|  |
| --- |
| **7. Solcelleprojektet og det videre arbejde med energi (15 min)** |
| **Sagsfremstilling** | Mi vil fortælle om processen med opsætningen af solcellerne på sportshallen og de forventede effekter af samme. Dernæst vil han redegøre for det samarbejde, der er etableret for at skabe en pædagogisk kobling til investeringerne i energiområdet på gymnasiet. |
| **Orientering** | Mi redegjorde via ppt for processen med opsætning af solceller, samt arbejdet med udtænkning og udvikling af en energiniche i den nuværende 130-niche. Der tænkes i en forening af møbler, formidling og ”den gode historie” om skolens solceller, byens vindmøller m.v. |

|  |
| --- |
| **8. Siden sidst – set i forhold til bestyrelsens arbejde (15 min)** |
| **Sagsfremstilling** | 1. Gymnasiets 75-års jubilæum d. 7/10 – evaluering af reception og fest
2. Indgåelse af 3-årig aftale med indkøbsmægler.
3. 1.g’ernes valg af studieretning.
4. Indmelding af kapacitet til skoleåret 2023/24 og sandsynlige udfordringer ift. optagelsesforløbet til 2023/24.
5. Afdækning af drengenes søgning til stx og begyndende handleplan
 |
| **Orientering** | 1. Gymnasiets jubilæumsreception og -fest løb af stablen d. 7/10 2022. Receptionen har fået stor ros og vi var meget tilfredse med formen.Festen var der mange roser til, men også nogle ting, der kræver på nytænkning. Bl.a. vedr. forældredeltagelse, spisning m.v.
2. Der er indgået en 3-årig aftale med en indkøbsmægler, således at vi kritisk får gennemgået skolens indkøbsaftaler, herunder abonnementer.
3. 1.g-eleverne har valgt studieretning primo oktober, og valget er faldet anderledes ud end tidligere år.Alle studieretninger (undtaget TY-EN) er oprettet.Flere elever end tidligere vælger SA-MA, EN-FR og EN-FRFærre elever end tidligere vælger BI-Ke og MA-Fy-KeVi valgte at oprette studieretningen MU-EN, selvom der kun var 5 elever. Der er siden kommet yderligere én elev til.
4. Følgende kapacitet er indberettet og imødekommet ift. den tekniske fastsættelse:180 stx-elever og 84 hf eleverDet er meget svært at forudse, om der kommer en revision af optagesystemet (et stort politisk diskussionsemne).

 I oktober havde vi besøg af to politikere fra regionsrådet for at  vise dem vores skole, især Maritim Student.1. Et par ledelsesrepræsentanter havde i slutningen af oktober et ”stormøde” med drengene fra 1.årgang for at blive klogere valgmønstre, prioriteringer m.v.Der er p.t. en handleplan i støbeskeen.
 |

|  |
| --- |
| **9. Punkter til næste bestyrelsesmøde (5 min)** |
| **Sagsfremstilling** | Bestyrelsen har under dette punkt mulighed for at bringe bestyrelsens samlede ressourcer i spil ift. kommende møde og forberede bestyrelsen på forestående punkter. Aktuelt er følgende punkter i spil til mødet d. 8. december 2022:* Vedtagelse af budget for 2023
* Revurdering af vedligeholdelsesplan for bygning, inkl. rundtur.
* Model for bestyrelsens selvevaluering (v. CL & TL)
* Gennemgang af næste års møder i bestyrelsen
 |
| **Beslutning** |  Næste møde afsluttes med en julefrokost |

|  |
| --- |
| **10. Eventuelt (5 min)** |
| **Sagsfremstilling** | Bestyrelsen kan orientere om eventuelle punkter, der ikke er behandlet på dagsordenen.- Ny skolestruktur (AN) |
| **Orientering** | AN orienterede om, at der i budget 2023 i Frederikshavn Kommune er indlagt besparelser på ledelsesområdet i de fire skoledistrikter, således at distrikterne de facto nedlægges.Der lægges op til at et par mindre skoler (ledelsesmæssigt) slås sammen. De nuværende 4 skoledistrikter bliver til 11 skoleledelser.Det blev foreslået, om der i gymnasiets klasselokaler kunne etableres velcro på ledningerne, som ofte falder ned, når de er hængt op. |

Ref. Pe